《题卢鸿草堂图》
宋代·李彭

丈室幽云织翠微，卢生草堂云作扉。阴崖绝壑鸟迹稀，扶藜纵作拂云霓。

心知丹毂赤吾族，要须爱身如爱玉。三十六峰幽意足，何必鉴湖分一曲。

老仙宁上登封坛，一夜茧生双足间。不知此图笔笔妙，岩峦映带冰霜颜。

集贤学士从省归，僧床卧作昼掩扉。绣鞍那补尘化缁，不如卢郎驾鸿飞。

老色苍颜今采薇，故山风烟常满衣。眼明见此社中客，尽谢东阡与西陌。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。